จัดดีต้องมี 3 อย่าง
เรียน คุณบี บางปะกง,ประเทศไทยเป็นประเทศที่มีความอุดมสมบูรณ์ไม่แพ้ประเทศใดในโลก นักท่องเที่ยวจากทั่วโลกมาเที่ยวในประเทศไทย สร้างรายได้ให้กับประเทศ อย่างมหาศาล,หน่วยงานทั้งภาครัฐและเอกชนจัดกิจกรรม ทั้งเรื่องท่องเที่ยวและกีฬาตลอดทั้งปีก็ว่าได้ มีทั้งจัดภายในประเทศและไปจัดในต่างประเทศ วงการกีฬาคนจะมองว่าเป็นลูกเมียน้อยแท้จริงแล้วไม่ใช่ กีฬาทำชื่อเสียงให้กับประเทศอย่างมากมาย ไม่ว่าจะเป็นกีฬากอล์ฟ, แบดมินตัน, เทควันโด, มวย, ยกน้ำหนัก, จักรยาน ฯลฯ รวมไปถึงการเป็นเจ้าภาพจัดการแข่งขัน, การประชุมระดับโลกและที่จะจัดในเดือนตุลาคม 2561 คือ การแข่งขันจักรยานยนต์ทางเรียบชิงแชมป์โลกหรือโมโตจีพี,กิจกรรมอีกประเภทหนึ่งที่หน่วยงานจัดกันมาก คือ เดิน–วิ่ง มินิมาราธอน, วิ่งมาราธอน มีทั้งจัดระดับประเทศและระดับนานาชาติ หรือระดับอินเตอร์มีต่างชาติมาร่วมการแข่งขันมีทั้งวิ่งบนเนินเขา, วิ่งชายหาด , วิ่งบนถนน, วิ่งบนสะพาน, วิ่งริมฝั่งแม่น้ำและวิ่งขึ้นบนตึกท้าแรงโน้มถ่วงของโลก มีของขวัญ ของรางวัลมากมาย ซึ่งแต่ละรายการที่จัดก็วิ่งหาสปอนเซอร์สนับสนุน มีทั้งสปอนเซอร์รายใหญ่, รายย่อยหรือชิงเงินรางวัลจำนวนมาก,สิ่งหนึ่งที่หน่วยงานจัดกิจกรรมขึ้นมาจะต้องกำหนดวัตถุประสงค์ของงาน เช่น ส่งเสริมการออกกำลังกาย, ส่งเสริมการท่องเที่ยว, เพื่อการกุศลหารายได้สร้างอาคาร, ซื้ออุปกรณ์การเรียนการสอน, ซื้ออุปกรณ์การแพทย์สำหรับผู้ป่วย, สมทบทุนมูลนิธิ ฯลฯ,หน่วยงานที่มีบทบาทสำคัญในการส่งเสริมสุขภาพ รณรงค์ให้ประชาชนทุกกลุ่ม ทุกเพศ ทุกวัย มาออกกำลังกาย มีสุขภาพดี คือ สำนักงานกองทุนสนับสนุนการสร้างเสริมสุขภาพ หรือ สสส. นอกจากรณรงค์ให้มาออกกำลังกายแล้วยังรณรงค์เรื่องความปลอดภัยเกี่ยวกับการขับขี่ยวดยานพาหนะ ดื่มไม่ขับ ง่วงไม่ขับ, ลดละเลิกอบายมุข ของมึนเมาและสาร เสพติดทุกชนิดก็เพื่อให้ทุกคนมีสุขภาพดีและความ ไม่ประมาทในการขับขี่,การจัดการแข่งขันเดิน-วิ่งมินิมาราธอน หรือรายการต่างๆที่จัดกันทั่วประเทศก็ว่าได้ สสส. จะเน้นเรื่อง คุณภาพ และ มาตรฐาน เป็นสิ่งสำคัญ เส้นทางการวิ่ง, ระยะทางการวิ่ง, ความถูกต้อง การ ตัดสินที่บริสุทธิ์ยุติธรรม อีกประการหนึ่งคือ ความปลอดภัย ของผู้เข้าร่วมกิจกรรม หรือผู้เข้าแข่งขัน การดูแลนักกีฬา นักวิ่ง การช่วยเหลือผู้ที่บาดเจ็บจากการแข่งขัน ช่วยได้ทันทีทันใดมากน้อยแค่ไหน สิ่งเหล่านี้ผู้จัดและผู้เกี่ยวข้องจะมองข้ามไม่ได้ เพราะเคยมีบทเรียนและมีปัญหามาแล้วโดยผู้จัดรู้เท่าไม่ถึงการณ์,นอกจาก สสส.แล้ว ยังมี สมาพันธ์เดิน-วิ่งเพื่อสุขภาพไทย ที่รับผิดชอบด้านเทคนิค เช่น เส้นทางการวิ่ง, การเดินบนถนนมีหลุมมีบ่อรึเปล่า, ระยะทางการวิ่ง มีกรรมการดูแลเป็นระยะ เมื่อมีการแข่งขัน กรรมการตัดสินก็ต้องตัดสินที่บริสุทธิ์ยุติธรรมเพื่อมิให้เกิดปัญหา และยังมี สมาคมวิ่งมาราธอนนานาชาติ อีกด้วย,ผู้ที่เข้าร่วมกิจกรรมและการแข่งขัน มีทั้งอาชีพ และสมัครเล่น สิ่งที่ต้องรู้คือ กฎ กติกาที่กำหนดไว้, เส้นทางการวิ่ง ผู้จัดก็ต้องสำรวจและปรับปรุงเส้นทางให้ดี ถ้าวิ่งบนถนน บนสะพานที่มีการจราจรก็ต้อง ปิดช่องทาง 1 ด้าน และดูแลความปลอดภัย เพราะคนหมู่มาก ถ้าเกิดอันตรายเพียงคนเดียวก็เป็นสิ่งที่ไม่ดี เราควรป้องกันไว้ก่อน เห็นหน่วยงาน จังหวัดทุกจังหวัดทั้งภาครัฐและเอกชนจัดกันมากมีตลอดทั้งปี เดือนหนึ่งก็หลายรายการ บางรายการก็ชนกันก็มี เป็นสิ่งที่ดีที่กระตุ้นให้ประชาชนมาออกกำลังกาย,อีกส่วนก็มาแข่งขันเพื่อชิงถ้วยรางวัลและเงินรางวัล ผู้เข้าร่วมการแข่งขันแต่ละรายการมีมากจนต้องปิดรับ เสื้อหมด เบอร์ไม่มีให้ แต่คนก็อยากมาร่วมกิจกรรม มีทุกเดือน บางเดือนก็มีทุกอาทิตย์อย่างที่กล่าวไป ผมเองได้มีโอกาสร่วมงาน,บางงานของรางวัล ของชำร่วยใส่ถุงแจกกันเพียบ มีเครื่องดื่ม อาหารให้กับผู้ร่วมงานกินกันเต็มที่ สุขาต้องมีพอ ถังขยะ ถุงขยะต้องมีมากให้ทิ้งกันเพื่อความสะอาด หลังจบการแข่งขันทุกคนต้องช่วยกัน,รายการใหญ่ที่ผ่านไป มีทั้งการท่องเที่ยว แห่งประเทศไทย ที่บุรีรัมย์ ที่เชียงของ จ.เชียงราย คนร่วมงานกันมาก ที่มีขึ้นวันที่ 25 กุมภาพันธ์ 2561 ก็มีที่ รร.นายร้อยตำรวจ อ.สามพราน จ.นครปฐม จัดโดยกลุ่มโรงพยาบาลวิชัยเวช อินเตอร์เนชั่นแนล, รร.นายร้อยตำรวจ, สสส. คนมาสมัคร กันมากเช่นเดียวกับที่จังหวัดสุพรรณบุรี หลายทีม ก็แบ่งกันไป ถัดไปก็จะมีมูลนิธิศุภนิมิตแห่งประ-เทศไทย วิ่งการกุศลฯ, ใบหยกจัดวิ่งขึ้นบนตึกแบบเย้ยฟ้าท้ามฤตยู, วิ่งมาราธอนภูเก็ต 2018 และอีกหลายรายการ,แต่ละแห่งก็จัดในรูปแบบที่แตกต่างกัน จะจัดแบบไหน จัดอย่างไร ส่วนมากก็ต้องการให้คนมาร่วมกิจกรรมกันมากๆ แต่เหนือสิ่งอื่นใดที่ได้กล่าว มาข้างต้น ทุกหน่วยที่จัดจะต้องคำนึงถึงคุณภาพ มาตรฐานและความปลอดภัย ไม่มีใครอยากให้เกิดในหมู่คนจำนวนมาก ผู้จัดและผู้เกี่ยวข้องต้องป้องกันไว้ก่อน ถ้าเกิดขึ้นมาแล้วหน่วยงานที่จัดจะต้องรับผิดชอบอย่างหลีกเลี่ยงไม่ได้,ประโยชน์ เทียนศาสตร์,บี บางปะกง
กิจกรรมอีกประเภทหนึ่งที่หน่วยงานจัดกันมาก คือ เดิน–วิ่ง มินิมาราธอน, วิ่งมาราธอน มีทั้งจัดระดับประเทศและระดับนานาชาติ
เดิน-วิ่ง,วิ่งมาราธอน,สสส.,เรียงหน้าชน,บี บางปะกง